text: Efterskole holder informationsmøde om snus
  08 juni 2017 kl. 17.26
  Vesterlund Efterskole i Vejle har inviteret Danmarks efterskoler til et informationsmøde om snus - en vane, der længe har bredt sig blandt unge.
  På Vesterlund Efterskole har man inviteret til foredrag om snus – cigaretsubstitutten, der har taget danske unge med storm. Efterskoler over hele landet har været nødt til at tage stilling til problemet, da snus er et rusmiddel og dermed forbudt på efterskoler.
  Torben Vangsted, konsulent, Unge og Rusmidler: "For nogen er det måske en billet til fællesskabet. Der er så også nogen, der oplever, at de får en eller anden form for rus, og det er jo nok en form for nikotinskævhed."
  Forstandere og foreninger fra hele landet var inviteret til arrangementet, hvor Torben Vangsted, der er
  konsulent i Unge og Rusmidler, fortæller om tendensen.
  - For nogen er det måske en billet til fællesskabet. Der er så også nogen, der oplever, at de får en eller anden form for rus, og det er jo nok en form for nikotinskævhed, der opstår, siger Torben Vangsted til TV SYD.
  Anne Nyhus, forstander, Vesterlund Efterskole: "Jeg oplever, at det henover de sidste par år er blevet et meget større problem end det har været."
  Anne Nyhus, forstander på Vesterlund Efterskole, er ikke i tvivl om mødets nødvendighed.
  - Jeg oplever, at det henover de sidste par år er blevet et meget større problem end det har været.
  I aften kl. 19.30 på TV SYD, kan du høre mere om snus og møde de unge mennesker, der har taget vanen til sig.
  